LICEUL TEHNOLOGIC „DIMITRIE LEONIDA” CONSTANȚA
Constanta, Aleea Pelicanului nr. 2, județul Constanța • CUI 4301065 Telefon 0341 427 401 • E-mail liceulleonidaconstanta@gmail.com

Nr. _____________ / ______________
ANUNȚ DE CONCURS PENTRU PEDAGOG ȘCOLAR I M
Liceul Tehnologic „DIMITRIIE LEONIDA” Constanța, cu sediul în municipiul Constanța, Aleea. Pelicanului nr. 2, județul Constanta, organizează concurs pentru ocuparea unui post contractual temporar vacant de pedagog școlar, în conformitate cu prevederile H.G. nr. 1.336/2022, cu modificările și completările ulterioare.
Denumirea postului: Pedagog școlar, grad profesional I M, studii medii (M)
Numărul posturilor: 1 post
Nivelul postului: Funcție de execuție, personal didactic auxiliar
Compartimentul: Internat
Nivelul studiilor: Studii Liceale cu diplomă de Bacalaureat (M)
Durata contractului: Nedeterminată 
Timpul de lucru: Normă întreagă, 8 ore/zi, 40 de ore/săptămână
Calendarul concursului

	Etapa concursului
	Data sau perioada
	Ora și locul

	Publicarea anunțului
	06.11.2026
	La sediu și pe
posturi.gov.ro

	Depunerea dosarelor
	06.11–19.11.2026
	Zile lucrătoare, 10:00–12:00, la
secretariat

	Selecția dosarelor și afișarea rezultatelor
	20.11.2026
	Rezultate la ora 12:00

	Contestații la selecția dosarelor
	23.11.2026
	De la afișare până la 23.11.2026, ora
12:00

	Soluționarea contestațiilor la dosare
	23.11.2026
	Afișarea rezultatelor finale la ora 16:00

	PROBA SCRISĂ
	26.11.2026
	Ora 09:00, la sediul liceului


	Afișarea rezultatelor probei scrise
	26.11.2026
	Ora 14:00

	Contestații la proba scrisă
	27.11.2026
	De la afișare până la 27.11.2026, ora
14:00

	Soluționarea contestațiilor la proba scrisă
	27.11.2026
	Afișarea rezultatelor la ora 16:00

	INTERVIUL
	02.12.2026
	Ora 10:00, la sediul liceului 

	Afișarea rezultatelor interviului
	02.12.2026
	Ora 14:00

	AFIȘAREA REZULTATELOR FINALE
	02.12.2026
	Ora 16:00, la sediu 


Toate probele se desfășoară la sediul liceului din Aleea Pelicanului nr. 2. Rezultatele se afișează la sediu și se depun la secretariat, în programul de lucru, cu respectarea orelor-limită din calendar.

Condiții de participare
Condiții generale
Poate participa la concurs persoana care îndeplinește condițiile prevăzute de art. 15 din H.G. nr. 1.336/2022, cu modificările și completările ulterioare:
a) Are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European ori cetățenia Confederației Elvețiene.
b) Cunoaște limba română, scris și vorbit.
c) Are capacitate de muncă în conformitate cu Legea nr. 53/2003 – Codul muncii, republicată, cu modificările și completările ulterioare.
d) Are o stare de sănătate corespunzătoare postului, atestată prin adeverință medicală eliberată de medicul de familie sau de unitățile sanitare abilitate.
e) Îndeplinește condițiile de studii, de vechime în specialitate și celelalte condiții specifice potrivit cerințelor postului.
f) Nu a fost condamnată definitiv pentru infracțiuni contra securității naționale, contra autorității, contra umanității, de corupție sau de serviciu, de fals ori contra înfăptuirii justiției sau pentru infracțiuni săvârșite cu intenție care ar face-o incompatibilă cu exercitarea funcției contractuale, cu excepția situației în care a intervenit reabilitarea.
g) Nu execută o pedeapsă complementară de interzicere a dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii și nu face obiectul unei măsuri de siguranță de interzicere a ocupării unei funcții sau a exercitării unei profesii.
h) Nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, cu modificările și completările ulterioare.
Condiții specifice
1. Studii Medii cu diplomă de Bacalaureat (M): potrivit cerințelor postului prevăzut în statul de funcții și în fișa postului.
2. Vechime minimă in muncă 5 ani.
3. Vechime minimă 3 ani, pe funcția de Pedagog Școlar 
4. Capacitate de comunicare și relaționare cu elevii, părinții și personalul liceului, de organizare și supraveghere a activităților din internat și de gestionare a situațiilor conflictuale, evaluată prin probele concursului.
Probele concursului și promovarea
Concursul constă în selecția dosarelor, proba scrisă și interviu. La etapa următoare se pot prezenta numai candidații declarați admiși la etapa precedentă. Fiecare probă se punctează cu maximum 100 de puncte. Pentru promovarea probei scrise și a interviului este necesar un punctaj de minimum 50 de puncte la fiecare probă, aferent funcției de execuție.
Punctajul final reprezintă media aritmetică a punctajelor obținute la proba scrisă și la interviu. Este declarat admis candidatul cu cel mai mare punctaj final, cu îndeplinirea punctajelor minime. În caz de egalitate, are prioritate punctajul mai mare la proba scrisă; dacă egalitatea se menține, se organizează un nou interviu.

Dosarul de înscriere
Dosarele se depun la secretariatul Liceului Tehnologic „DIMITRIE LEONIDA” Constanta, Aleea Pelicanului nr. 2, în perioada 06.11.2026–19.11.2026, în zilele lucrătoare, între orele 10:00 și 12:00. Termenul-limită de depunere este 19.11.2026, ora 12:00.
Dosarul va conține următoarele documente, conform art. 35 din H.G. nr. 1.336/2022, cu modificările și completările ulterioare:
a) Formularul de înscriere la concurs, conform modelului din anexa nr. 2 la regulamentul-cadru aprobat prin H.G. nr. 1.336/2022.
b) Copia actului de identitate sau a altui document care atestă identitatea, potrivit legii, aflat în termen de valabilitate.
c) Copia certificatului de căsătorie sau a altui document prin care s-a realizat schimbarea numelui, după caz.
d) Copiile documentelor care atestă nivelul studiilor superioare, inclusiv diploma de licență sau echivalentă, specializările și îndeplinirea condițiilor specifice ale postului.
e) Copia carnetului de muncă și/sau adeverințe eliberate de angajatori pentru perioadele lucrate, care să ateste vechimea în muncă și în specialitatea studiilor solicitate pentru gradul profesional IA. Adeverințele se întocmesc potrivit modelului orientativ prevăzut în anexa nr. 3 la regulamentul-cadru.
f) Certificatul de cazier judiciar sau, după caz, extrasul de pe cazierul judiciar.
g) Adeverință medicală care să ateste starea de sănătate corespunzătoare, eliberată de medicul de familie sau de unitățile sanitare abilitate cu cel mult 6 luni anterior derulării concursului.
h) Certificatul de integritate comportamentală, din care să reiasă că nu au fost comise infracțiunile prevăzute la art. 1 alin. (2) din Legea nr. 118/2019, cu modificările și completările ulterioare.
i) Curriculum vitae, model comun european.
Documentele se prezintă în împreună cu originalele, pentru certificare cu mențiunea „conform cu originalul” de către secretarul comisiei de concurs.

Bibliografia concursului
Actele normative din bibliografie se studiază în forma în vigoare la data concursului, cu modificările și completările ulterioare.
1. Legea învățământului preuniversitar nr. 198/2023 – principiile educației, siguranța și protecția elevilor, personalul didactic auxiliar și condițiile de ocupare a funcției de pedagog școlar.
2. Ordinul ministrului educației nr. 5.726/2024 pentru aprobarea Regulamentului-cadru de organizare și funcționare a unităților de învățământ preuniversitar (ROFUIP) – organizarea activității școlare, responsabilitățile personalului, relația cu elevii și părinții.
3. Ordinul ministrului educației nr. 5.707/2024 privind aprobarea Statutului elevului – drepturile, îndatoririle și interdicțiile aplicabile elevilor, recompensele, sancțiunile și procedurile aferente.
4. Legea nr. 272/2004 privind protecția și promovarea drepturilor copilului, republicată – interesul superior al copilului, dreptul la educație și la activități recreative, protecția împotriva abuzului, neglijării și violenței, semnalarea situațiilor de risc.
5. Ordinul ministrului educației nr. 6.235/2023 pentru aprobarea Procedurii privind managementul cazurilor de violență asupra antepreșcolarilor/preșcolarilor/elevilor și personalului unității de învățământ, precum și al altor situații corelate în mediul școlar și al suspiciunii de violență asupra copiilor în afara mediului școlar – sesizarea și gestionarea cazurilor, responsabilitățile personalului și protejarea persoanelor implicate.
6. Legea nr. 53/2003 – Codul muncii, republicată – drepturile și obligațiile salariaților, timpul de muncă și timpul de odihnă, disciplina muncii și răspunderea disciplinară.
7. Legea securității și sănătății în muncă nr. 319/2006 – capitolul IV, Obligațiile lucrătorilor, inclusiv comunicarea situațiilor de pericol și a accidentelor.
8. Legea nr. 307/2006 privind apărarea împotriva incendiilor, republicată – obligațiile salariaților și ale utilizatorilor privind prevenirea incendiilor și respectarea măsurilor de evacuare.
9. Regulamentul (UE) 2016/679 și Legea nr. 190/2018 privind măsuri de punere în aplicare a acestuia – principiile prelucrării datelor, confidențialitatea și protejarea datelor personale ale elevilor.

Tematica concursului
1. Rolul pedagogului școlar ca personal didactic auxiliar; organizarea activității educative și supravegherea elevilor din internat, în limitele atribuțiilor postului.
1. Organizarea programului de studiu, odihnă și timp liber; sprijinirea învățării și motivarea elevilor pentru participarea la activități educative.
1. Drepturile, îndatoririle și interdicțiile aplicabile elevilor; respectarea demnității, egalitatea de șanse și prevenirea discriminării.
1. Comunicarea educativă, relaționarea cu adolescenții și gestionarea conflictelor; colaborarea cu diriginții, consilierul școlar, conducerea liceului și părinții.
1. Prevenirea violenței și a bullyingului; recunoașterea situațiilor de risc, semnalarea incidentelor și aplicarea procedurilor de intervenție, cu păstrarea confidențialității.
1. Protecția copilului împotriva abuzului, neglijării și exploatării; interesul superior al copilului și obligațiile de sesizare a situațiilor de pericol.
1. Respectarea programului și a regulilor de conviețuire în internat; urmărirea prezenței elevilor, consemnarea incidentelor și comunicarea operativă a situațiilor deosebite.
1. Promovarea igienei, a unui comportament responsabil și a folosirii corespunzătoare a bunurilor; identificarea situațiilor care necesită informarea conducerii, a personalului medical sau a serviciilor de urgență.
1. Securitatea și sănătatea în muncă, prevenirea accidentelor și a incendiilor; conduita în situații de urgență și respectarea regulilor de evacuare.
1. Drepturile și obligațiile salariatului, timpul de muncă și de odihnă, disciplina muncii și răspunderea disciplinară.
1. Protecția datelor și confidențialitatea informațiilor referitoare la elevi și familiile acestora; întocmirea corectă a evidențelor de serviciu.


Informații suplimentare
Relații suplimentare se pot obține la secretariatul Liceului Tehnologic „DIMITRIE LEONIDA” Constanta, Aleea Pelicanului nr. 2, județul Constanta, telefon 0734 124 095, e-mail liceuleonidaconstanta luni până vineri, între orele 10:00 și 16:00. 
DIRECTOR,
Prof. GIUMBA Mihai

Semnătura 	
